Tarrayin-a banent-d s waṭas deg tmura n Lurup i uselmed n tutlayin yeddren , ay-a deg tasut tis 16 armi d tis 20. Ma deg tmurt n Lezzayer ad tent-id-naf deg tallit n temḥerṣit tafransist , ihi ula d aselmed d anekcum afransi ara t-iseddayen , seg wid i d-yufraren deg tallit-nni ad d-naf BEN SDIRA d BULIFA , aneggaru-a i d amezwaru i yeggan tizrawin ɣef teqbaylit , ad d-naf sin yizwilen-a ;Agmar n wamud n tmedyazt taqbaylit 1904 ,Tajerrumt n teqbaylit 1913 .